Reciclatge i risoteràpia s’uneixen en un nou taller de Tyrius Burjassot
2025-07-24

Què és més divertit que aprendre rient-se i passant una vesprada molt amena? Açò han pensat les components de l’Associació de Consumidores i Ames de casa Tyrius de Burjassot per a organitzar un nou taller de reciclatge amb risoteràpia. Un divertit taller que tindrà lloc dimecres que ve, 9 de novembre, a les 17:30 hores en la Casa de Cultura.

Amb places limitades, el taller està pensat perquè les participants passen una vesprada diferent en la qual se’ls ensenyaran diferents nocions sobre reciclatge d’una manera divertida perquè, alhora que aprenen, gaudisquen de les tasques que estiguen duent a terme.

Tal com han informat des de Tyrius Burjassot, és necessari inscriure’s en la seu de l’entitat, situada en el carrer Pablo Iglesias, 56, per a poder participar en el taller.